**Sluttrapport KJM3000 høst 2023**

**Endringer:**

Ingen store endringer i kurset var planlagt for dette semesteret, men moderate endringer i øvingsoppgaver har blitt gjort. Faglærer påpekte i starten av kurset hvor viktig det var for studentene å finne sin egen måte/gruppe å arbeide med øvingsoppgaven. Av de ca 30+ studentene som tok kurset var det i snitt ca 5-8 som møtte til kollokvietimene mens resten fant sine egne måter å løse oppgavene på. Det virket som mange jobbet godt og mye med oppgavene underveis i semesteret.

**Underveisevaluering:**

Studentene ble ved kursstart informert om at de kunne gi tilbakemeldinger underveis på en av tre måter:

* snakke direkte til faglærer
* sende e-mail til faglærer
* telefon

Dette resulterte i få innspill både muntlig og skriftlig.

**Oppsummeringsmøtet:**

Siden det bare har vært en lærer involvert i kurset har det ikke vært avholdt noe møte. Dette er faglærers avsluttende oppsummering: Studentene virker gjennomgående fornøyde, men tilbakemeldingene har vært sparsomme.

**Eksamensresultatene:**

Faglæreres inntrykk er at resultatene skiller seg vesentlig fra tidligere. Antall topp-karakterer (A’er og B’er) er som forventet fra tidligere år følger viser at eksamens-settet lar seg løse fullstendig på tilmålt tid og er i samsvar med det som ble gitt i fjor. Det som derimot er nytt, er det høye antall stryk. Før Covid var antall F’er i samme størrelsesorden som antall A’er (og kurven ganske Gauss-fordelt), men i år er strykprosenten uvanlig høy. Jeg vet ikke om resultatet har en sammenheng med at det også var en uvanlig høyt antall studenter fra Oslo Met som tok kurset H23. Dette kan være noe som programrådet kan eventuelt se på om det er en overrepresentasjon av Oslo Met studenter i andelen som har fått F.

**Planer videre:**

Det blir ny faglærer i dette kurset, hvis det skal opprettholdes.

Tore Bonge-Hansen

(emneansvarlig)